পরশু রাতে রায় বললো, বাড়ি চলে আসুন। দুটো খেয়ে আবু রোডেই থেকে যান। উদয়পুরের রাস্তাটা ফোর লেন হবার পরেও সেফ নয়। আবু রোড থেকে সেকেন্ড টোলগেট ছাড়ার পরের বাইশ কিমি রাস্তা খুব খতরনক। আদিবাসীরা গাড়িতে ঢিল মারে। আপনি স্লো করলেই আপনাকে ঘিরে ফেলবে। আপনার কাছে যা আছে সব দিয়ে দিলেও হবে না। প্রথমেই আপনাকে মারবে। তারপর লুঠতরাজ। আমার গাড়িতেও একবার মেরেছিল। উইন্ডস্ক্রীণে দড়াম করে কি একটা এসে লাগার সঙ্গে সঙ্গে আমি অ্যাকসিলারেটর প্যাডেলে ফুল চাপ দিয়ে দিলাম। ডানে বাঁয়ে তাকাই নি। তারপর থেকে আমার মা কসম খাইয়েছে সন্ধ্যের পর কখনও যেন না ফিরি উদয়পুর থেকে। আজকেও ফিরলাম ওই রাস্তা দিয়ে। তবে সন্ধ্যের আগে আগেই ওই স্ট্রেচটা পেরিয়ে চলে এসছি।